Előterjesztés száma: 104/2024. 

ELŐTERJESZTÉS
a Képviselő-testület
2024. április 25. napján tartandó rendes ülésére

	Előterjesztés tárgya:
	Polgármesteri beszámoló a két testületi ülés közt eltelt időszak eseményeiről

	Előterjesztő:
	dr. Vass György 
polgármester
	

	Készítette:
	dr. Vass György polgármester
	

	Törvényességért felelős:
	dr. Mihályi Zsolt Apor
 jegyző
	

	Szakmai szempontból ellenőrizte:
	-
	

	Pénzügyi, gazdasági szempontból ellenőrizte:
	-
	

	Jogi, törvényességi szempontból ellenőrizte:
	-

	

	Tárgyalja:
	- 

	Egyeztetve, tájékoztatva:
	-

	Javasolt meghívott:
	-

	A határozati javaslat elfogadásához szükséges szavazattöbbség:
	1. egyszerű szavazattöbbség    
1. minősített szavazattöbbség 

	Az előterjesztés zárt kezelését kérjük
	1. igen                          
1. nem




Tisztelt Képviselő-testület!

I. Előzmények:

Fót Város Önkormányzat Képviselő-testülete 14/2020.(IX.28.) számú önkormányzati rendeletének 19. §-a alapján az alábbiakban terjesztem elő a két testületi ülés között eltelt időszakban történtekről polgármesteri beszámolómat 

II. A döntéshez szükséges információk, tájékoztatások:

Március 27-én: a Királydomb fejlesztésével kapcsolatban ünnepélyes projektindítón vettem részt.

Március 28-án: az Önkormányzat nevében húsvéti csomagokat osztottam szét a 90. életévüket betöltött fóti szépkorúak között.

Április 4-én: a Phoenix Sportcsarnoknál köszöntöttem a szűrőkamionokhoz kilátogatott lakosokat, érdeklődőket.

[bookmark: _GoBack]Április 5-én: dr. Csernák Csilla fogorvosunkat köszöntöttem a felújított fogorvosi rendelőben.

Április 11-én: a Garay János Általános Iskola által rendezett szavalóversenyen vettem részt.

Április 13-án: Károlyi Települések találkozóján nyitó beszédet mondtam.


1. Megrendeltem az Önkormányzat tulajdonában és kezelésében lévő csapadékvízelvezető hálózatot és úthálózatot érintő havaria jellegű beavatkozásokat négy helyszínen (Egyedi beruházások 11. csomagja) melynek becsült költsége: bruttó 3.819.956.- Ft.
A rendelkezésre álló fedezet: Az Önkormányzat 2024. évi költségvetésében, a 3/2024 (III.01.) önkormányzati rendelet 1. sz. mellékletének, 6. táblájának 58. – Mélyépítési (csapadékvízelvezetési) alap – során rendelkezésre áll.
A kivitelezés és a pénzügyi teljesítés határideje: 2024. május 31.
2. Megrendeltem az Önkormányzat tulajdonában és kezelésében lévő csapadékvízelvezető hálózatot érintő kivitelezési munkát hét helyszínen (Egyedi beruházások 12. csomagja) melynek becsült költsége: bruttó 57.797.144.- Ft

A rendelkezésre álló fedezet: Az Önkormányzat 2024. évi költségvetésében, a 3/2024 (III.01.) önkormányzati rendelet 1. sz. mellékletének, 6. táblájának 58. – Mélyépítési (csapadékvízelvezetési) alap – során rendelkezésre áll.

A kivitelezés tervezett véghatárideje: 2024. június 30.

A felsorolt megrendeléseket a Fót Város Önkormányzat Képviselő-testületének 158/2021.(VII.29) KT-határozat 2./ pontjában foglalt felhatalmazás alapján Fót Város Önkormányzata és a Fóti Közszolgáltató és Közhasznú Nonprofit Kft. között 2021. október 12-én megkötött megbízási szerződés alapján a Fót Város Önkormányzata és a Penta Általános Építőipari Kft. között 2022. április 11-én megkötött Keretmegállapodás terhére rendeltem meg.

A fentiek alapján az alábbi határozati javaslatot terjesztem a Tisztelt Képviselő-testület elé.

III. Határozati javaslat

…/2024.(IV.25.) KT-határozat

Fót Város Önkormányzat Képviselő-testülete elfogadja az előző Képviselő-testületi ülés óta eltelt időszak fontosabb események tárgyában ismertetett polgármesteri beszámolót. 
Felelős: polgármester
Határidő: azonnal

Jogszabályi hivatkozás:14/2020.(IX.28.) számú Önkormányzati rendelet 19. § (polgármesteri beszámoló készítése)
 
